
9967 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 959 

17 Οκτωβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση του Ειδικού Κανονιομού Λιμένα Χανιών με αριθ. 
32 «Περί των τεχνικών χαρακτηριατικών των λαντζών 


Λιμένα Χανιών» . 1 

Σύσταση Νομικού Προσώπου στην κοιν. Σταυροχωρϊου Ν. 
Κιλκίς με την επωνυμία «Πνευματικό - Πολιτιστικό Κέ¬ 
ντρο Κοιν/τας Σταυροχωρίου. 2 

Σύσταση Νομικού Προσώπου στην κοιν. Σταυροχωρίου Ν. 
Κιλκίς με την επωνυμία «Κέντρο ιατρικής πρόληψης - 
πρόνοιας» . 3 

Ψήφιση ΟΕΥ Συμβουλίου Περιοχής 2ης Εδαφικής Περι- 
φέριειας Ν. Λασιθίου . 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3131.2/26/96/2.10,96 (1) 

Έγκριση του Ειδικού Κανονισμού Λιμένα Χανιών με αριθ. 32 
«Περί των τεχνικών χαρακτηριστικών των λαντζών Λιμένα 
Χανιών». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με; 

1. Τις διατάξεις του άρθρου 10 του Ν. 1940/91 (ΦΕΚ 40Α) 
«Μονάδα Ειδικών Αποστολών Λιμενικού Σώματος (ΜΕΑ/ΛΣ) 
και άλλες διατάξεις περί αυτού», που αντικαθιστά το άρθρο 
156 του Ν.Δ. 187/1973 (ΦΕΚ 261Α) «Περί Κ.Δ.Ν.Δ.». 

2. Την αριθ. 175/1996 Απόφαση Νομαρχιακής Αυτ/σης 
Χανιών. 

3. Το Ειδικό Κανονισμό Λιμένα Χανιών που μας υποβλή¬ 
θηκε με την 3131 /05/96/26.8.1996 αναφορά της Λιμενικής 
Αρχής, με τις διατάξεις του οποίου ρυθμίζονται θέματα που 
αφορούν την εύρυθμη λειτουργία του λιμένα Χανιών. 

4. Το άρθρο 29Α του Ν. 1558/85 (ΦΕΚ 137Α), όπως προ¬ 
στέθηκε με το άρθρο 27 του Ν. 2081/92 (ΦΕΚ 154Α). 

5. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο μόνο 

Εγκρίνουμε τον πιο κάτω Ειδικό Κανονισμό Λιμένα Χανιών 
με αριθ. 32. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΧΑΝΙΩΝ 
ΜΕ ΑΡΙΘ. 32 

Περί τεχνικών χαρακτηριστικών Λαντζών Λιμένα Χανιών. 

Ο ΚΕΝΤΡίΚΟΣ ΛΙΜΕΝΑΡΧΗΣ ΧΑΝΙΩΝ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδι- 
κοποιημένου Νόμου 499/47 «Περί Πειθαρχικής Εξουσίας των 
Προϊσταμένων των Λιμενικών Αρχών» (ΦΕΚ 162Α) συνδυαζό- 
μενες με τα άρθρα 141 -157 του Ν .Δ. 187/73 με το οποίο κυ¬ 
ρώθηκε ο Κώδικας Δημοσίου Ναυτικού Δικαίου (ΦΕΚ 261 Α). 

β) Το άρθρο 156 του ΝΔ 187/1973 (ΦΕΚ 261 Α) «Μονάδα 
Ειδικών Αποστολών Λιμενικού Σώματος (ΜΕΑ/ΛΣ) και άλλες 
διατάξεις περί αυτού». 

Υ) Τις διατάξεις του Ν.Δ. 444/70 «Περί αρμοδιοτήτων του 
Λιμενικού Σώματος και σχέσεων προς τας αρμοδιότητας των 
Σωμάτων Ασφαλείας» (ΦΕΚ 39Α). 

δ) Το άρθρο 2 του Γενικού Κανονισμού Λιμένα με αριθ. 6 
«Τ ροποποίηση ορισμένων διατάξεων του Γ ενικού Κανονισμού 
Λιμένα με αριθ. 3 για τις λεμβουχικές εργασίες» (ΦΕΚ 868 Β7 
18.11.94) με το οποίο αντικαταστάθηκε το άρθρο 5 του Γενι¬ 
κού Κανονισμού Λιμένα με αριθ. 3 «Περί λεμβουχικών εργα¬ 
σιών» (ΦΕΚ 677Β726.7.1994). 

ε) Το άρθρο 29Α· του Ν. 1558/85 (ΦΕΚ 137Α) όπως προ¬ 
στέθηκε με το άρθρο 27 του Ν. 2081/92 (ΦΕΚ 154Α). 

στ) Το γεγονός ότι από τις διατάξεις του παρόντος Κανονι¬ 
σμού δεν προκαλείται δαπάνη σε βάρος του Κρατικού Προϋ¬ 
πολογισμού, εκδίδουμε τον ακόλουθο Ειδικό Κανονισμό: 

Αρθρο 1 
ΟΡΙΑ ΙΣΧΥΟΣ 

Ο παρών «Ειδικός Κανονισμός Λιμένα Χανιών» ισχύει για 
τους λιμένες, τους όρμους και τη θαλάσσια έκταση της περισ- 
χής αρμοδιότητας της Λιμενικής Αρχής Χανιών, όπως αυτή 
καθορίζεται από τις κείμενες διατάξεις. 

Αρθρο 2 

ΤΕΧΝΙΚΑ ΧΑΡΑΚΤΗΡΙΣΤΙΚΑ ΛΑΝΤΖΩΝ 

1. Για τη χορήγηση νέων αδειών λαντζών τα σκάφη (λά- 
ντζες) πρέπει να πληρούν απόλυτα τις προϋποθέσεις - προ¬ 
διαγραφές που καθορίζονται από τη Διεύθυνση Ελέγχου 
Εμπορικών Πλοίων (ΔΕΕΠ) και να είναι ολικού μήκους τουλά¬ 
χιστον (11) έντεκα μέτρων: 

2. Όσες από τις ανωτέρω λάντζες έχουν χαρακτηριστεί 
από τη ΔΕΕΠ «Λάντζες μεταφοράς φορτίων» (φορτηγές) 
πρέπει, επιπλέον των ανωτέρω χαρακτηριστικών να είναι τα¬ 
χύτητας τουλάχιστον δέκα (10) κόμβων, όσες δε, έχουν χαρα- 
κτηρισθεί «Λάντζες μεταφοράς επιβατών» (επιβατηγές), πρέ- 

πει να είναι ταχύτητας τουλάχιστον δώδεκα (12) κόμβων και 
να φέρουν δύο (02) προωστήριες μηχανές. 

Αρθρο 3 
ΚΥΡΩΣΕΙΣ 

Οι παραβάτες του παρόντος Ειδικού Κανονισμού η εκτέ¬ 
λεση του οποίου ανατίθεται στα Λιμενικά Όργανα, ανεξάρ¬ 
τητα από τις συντρέχουσες ποινικές και αστικές ευθύνες 
κατά την ισχύουσα Νομοθεσία, υπόκεινται και στις κυρώσεις 
του άρθρου 157 του ΝΔ 187/73 (ΦΕΚ 26ΙΑ) «Περί 
Κ.Δ.Ν.Δ.», το πρώτο εδάφιο της παραγ. 1 του οποίου τροπο¬ 
ποιήθηκε μεταγενέστερα και ισχύει σύμφωνα με το άρθρο 2 

του Π.Δ. 381/95 (ΦΕΚ 214Α). 

Ο ΚΕΝΤΡΙΚΟΣ ΛΙΜΕΝΑΡΧΗΣ 
Πλοίαρχος ΛΣ ΠΑΝΑΓΙΩΤΗΣ ΙΩΑΝΝΟΥ 

β) Ο Ειδικός αυτός Κανονισμός ισχύει ένα (1) μήνα από την 
ημερομηνία δημοσίευσής του στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 1 Οκτωβρίου 1996 

ο ΥΠΟΥΡΓΟΣ 

ΣΤΑΥΡΟΣ ΣΟΥΜΑΚΗΣ 

-♦- 

Αριθ. Ε. 5438 (2) 

Σύσταση Νομικού Προσώπου στην κοιν. Σταυροχωρίου Ν. 
Κιλκίς με την επωνυμία «Πνευματικό - Πολιτιστικό Κέντρο 
Κοιν/τας Σταυροχωρίου». 

Ο ΠΡΟΪΣΤΑΜΕΝΟΣ ΠΕΡ. ΔΙΟΙΚ. Ν. ΚΙΛΚΙΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 όπως 
αντικατ. από τις όμοιες του άρθρου 11 του Ν. 2130/1993. 

2. Την 57/96 απόφαση του Κοινοτικού Συμβουλίου Σταυ¬ 
ροχωρίου για σύσταση Ν.Π. με την επωνυμία «Πνευματικό - 
Πολιτιστικό Κέντρο» με σκοπό την σωστή απασχόληση των 
νέων της κοιν/τας, την διοργάνωση πολιτιστικών εκδηλώσεων 
κλπ. 

3. Την 20530/31.3.87 εγκύκλιο 15 του ΥΠ.ΕΣ. 

4. Την 942/3.5.96 απόφαση του Γεν. Γραμματέα Περιφ/ 
ρειας Κεντρικής Μακεδονίας αποφασίζουμε: 

1. Συνιστούμε στην κοιν/τα Σταυροχωρίου του Νομού Κιλ¬ 
κίς, ίδιο Νομικό Πρόσωπο με την επωνυμία «Πνευματικό - Πο¬ 
λιτιστικό Κέντρο» Κοιν/τας. 

2. Σκοπός του παραπάνω Νομικού Προσώπου είναι η διορ¬ 
γάνωση ποΜτιστικών εκδηλώσεων, διοργάνωση αθλητικών 
εκδηλώσεων, μαζικός αθλητισμός κλπ. 

3. Οι πόροι του Νομικού Προσώπου είναι: 

α) Ετήσια επιχορήγηση της Κοινότητας ύψους 50.000 δρχ. 

β) Εισφορές, δωρεές, χορηγίες και κληρονομιές κάθε εί¬ 
δους. 

γ) Κρατικές επιχορηγήσεις. 

4. Η στέγαση της υπηρεσίας θα γίνει στο κτίριο του Πνευ¬ 
ματικού - Πολιτιστικού κέντρου. 

Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Δ.Σ. και σε περί¬ 
πτωση κοΰλύματος του Προέδρου από τον αντιπρόεδρο. 

Από τις διατάξεις της απόφασης αυτής θα προκληθεί δα¬ 
πάνη σε ^ρος του προϋπολογισμού της Κοιν/τας Σταυροχω¬ 
ρίου ύψους 50.000 δρχ. ετησίως και συγκεκριμένα σε βάρος 
του Κ.Α. 2123 των εξόδων του προϋπολογισμού. 


Η απόφαση αυτή να δημοσιευθεί στην Εφημερίδα της Κυ- 
βερνήαεως. 

Κιλκίς, 27 Σεπτεμβρίου 1996 

Με εντολή Γ εν. Γ ραμματέα 
Περιφέρειας Κεντρικής Μακεδονίας 
Ο Προϊστάμενος ΔΟΥ 
ΠΑΝ. ΚΑΡΑΓΙΩΡΓΗΣ 

-♦- 

Αριθ. Ε 5437 (3) 

Σύσταση Νομικού Προσώπου στην κοιν. Σταυροχωρίου Ν. 
Κιλκίς με την επωνυμία «Κέντρο ιατρικής πρόληψης - πρό¬ 
νοιας». 

Ο ΠΡΟΪΣΤΑΜΕΝΟΣ ΠΕΡ. ΔΙΟΙΚ. Ν. ΚΙΛΚΙΣ 

Έχοντας υπόψη: 

1. Τις διατάξεις του άρθρου 187 του Π.Δ. 323/89 όπως 
αντικατ. από τις όμοιες του άρθρου 11 του Ν. 2130/1993. 

2. Την 58/96 απόφαση του Κοινοτικού Συμβουλίου Σταυ¬ 
ροχωρίου για σύσταση Ν.Π. με την επωνυμία «Κέντρο ιατρι¬ 
κής πρόληψης - πρόνοιας» με σκοπό την άμεση εξυπηρέτηση 
των δημοτών σε θέματα υγείας και την αντιμετώπιση όλων 
των περιστατικών εκτάκτων και μη. 

3. Την 20530/31.3.87 εγκύκλιο 15 του Υπ. ΕΣ. 

4. Την 942/3.5.96 απόφαση του Γεν. Γραμματέα Περιφέ¬ 
ρειας Κεντρικής Μακεδονίας, αποφασίζουμε: 

1. Συνιστούμε στην κοιν/τα Σταυροχωρίου του Νομού Κιλ¬ 
κίς, ίδιο Νομικό Πρόσωπο με την επωνυμία «Κέντρο ιατρικής 
πρόληψης - πρόνοιας». 

2. Σκοπός του παραπάνω Νομικού Προσώπου είναι η άμεση 
εξυπηρέτηση των δημοτών σε θέματα υγείας και για την αντι¬ 
μετώπιση όλων των περιστατικών εκτάκτων και μη. 

3. Οι πόροι του Νομικού Προσώπου είναι: 

α) Ετήσια επιχορήγηση της Κοινότητας ύψους 50.000 δρχ. 

β) Εισφορές, δωρεές, χορηγίες και κληρονομιές κάθε εί¬ 
δους. 

γ) Κρατικές επιχορηγήσεις. 

4. Η στέγαση της υπηρεσίας θα γίνει στο κτίριο του Αγροτι¬ 
κού ιατρείου. 

Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Δ.Σ. και σε περί¬ 
πτωση κωλύματος του Προέδρου από τον αντιπρόεδρο. 

Από τις διατάξεις της απόφασης αυτής θα προκληθεί δα¬ 
πάνη σε βάρος του προϋπολογισμού της Κοιν/τας Σταυροχω¬ 
ρίου ύψους 50.000 δρχ. ετησίως και συγκεκριμένα σε βάρος 
του ΚΑ 2123 των εξόδων. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κιλκίς, 27 Σεπτεμβρίου 1996 

Με εντολή Γ εν. Γ ραμματέα 
Περιφέρειας Κεντρικής Μακεδονίας 
Ο Προϊστάμενος ΔΟΥ 
ΠΑΝ. ΚΑΡΑΓΙΩΡΓΗΣ 

-♦- 

Αριθ. 4373 (4) 

Ψήφιση ΟΕΥ Συμβουλίου Περιοχής 2ης Εδαφικής Περιφέ¬ 
ρειας Ν. Λασιθίου. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ ΔΙΕΥΘΥΝΤΗ 
Ν. ΛΑΣΙΘΙΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως αντι- 
καταστάθηκαν με το άρθρο 26 του Ν. 1832/89 και του άρ¬ 
θρου 8 παρ. 5 του Ν, 2307/95. 

2. Τις διατάξεις του άρθρου 48 του Ν. 2218/94 όπως έχουν 
τροποποιηθεί. 

3. Την αριθ. 31943/12.7.96 Εγκύκλιο του Υπουργείου 
Εσωτερικών. 

4. Την αριθ. 11 /95 σύμφωνη γνώμη του Υπηρεσιακού Συμ¬ 
βουλίου του άρθρου 8 παρ. 4 του Ν. 2307/95. 

5. Όλο το σχετικό φάκελλο, αποφασίζουμε; 

Εγκρίνουμε τον ΟΕΥ Συμβουλίου Περιοχής 2ης Εδαφικής 

Περιφέρειας όπως παρακάτω: 

ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΤΗΣ ΥΠΗΡΕΣΙΑΣ ΤΟΥ 
ΣΥΜΒΟΥΛΙΟΥ ΠΕΡΙΟΧΗΣ 

Αρθρο 1 

Οι Υπηρεσίες του Συμβουλίου Περιοχής της 2ης Εδαφικής 
Περιφέρειας του Νομού Λασιθίου διαρθρώνονται σε Διευθύν¬ 
σεις και Τμήματα. 

Η Διεύθυνση του Συμβουλίου Περιοχής αποτελείται από τα 
παρακάτω Τμήματα: 

α. Τμήμα Διοικητικής Υποστήριξης και Οικονομικού 

β. Τμήμα Μελετών - Προγραμματισμού και Τεχνικών Έρ¬ 
γων. 

γ. Τμήμα Παροχής Υπηρεσιών και Ανάπτυξης. 

Αρθρο 2 

α. Τμήμα Διοικητικής Υποστήριξης και Οικονομικού. 

Στις αρμοδιότητες του τμήματος ανήκουν τα αφορώντα την 
διοικητική υποστήριξη, στο προσωπικό, στα οικονομικά του 
Συμβουλίου Περιοχής, καθώς και στην υποστήριξη των Ο.Τ.Α. - 
μελών του Συμβουλίου Περιοχής σε θέματα διοικητικής, κοινω¬ 
νικής, πολιτιστικής μέριμνας και εξυπηρέτησης των πολιτών. 

Αναλυτικότερα οι αρμοδιότητες του Τμήματος είναι οι 
εξής: 

α1. Αρμοδιότητες γραμματειακής υποστήριξης 

1. Η δακτυλογράφηση και η διεξαγωγή της προσωπικής αλ¬ 
ληλογραφίας του Προέδρου του Συμβουλίου Περιοχής, της 
αλληλογραφίας των Υπηρεσιών του Συμβουλίου Περιοχής και 
η τήρηση του αρχείου της. 

2.0 προγραμματισμός των συναντήσεων του Προέδρου με 
τους εκπροσώπους των Ο.Τ.Α. - μελών του Συμβουλίου Πε¬ 
ριοχής, της Νομαρχιακής Αυτοδιοίκησης, των Δημοσίων Αρ¬ 
χών, τις επιτροπές, συλλόγους και τους πολίτες και η τήρηση 
του ημερολογίου των επαφών αυτών. 

3. Η παραλαβή από τους Υπηρεσιακούς παράγοντες των 
φακέλλων των εγγράφων που πρέπει να υπογραφούν από τον 
Πρόεδρο. 

4. Η φροντίδα για τη δημοσίευση των διακηρύξεων και των 
ανακοινώσεων των Υπηρεσιών του Συμβουλίου Περιοχής. 

5. Η παραλαβή του ημερήσιου και περιοδικού τύπου, καθώς 
και όλων των εντύπων αποστέλλονται στο Συμβούλιο Περιο¬ 
χής, η επιμέλεια της καθημερινής αποδελτίωσης του Τύπου. 

6. Η τήρηση του πρωτοκόλλου των εισερχομένων - εξερχο- 
μένων εγγράφων. 

7. Η τήρηση των πρακτικών των συνεδριάσεων των οργά¬ 
νων του Συμβουλίου Περιοχής και η ενημέρωση του ανάλογου 
βιβλίου πρακτικών καθώς και κάθε άλλου εντύπου, που απο¬ 
φασίζει το Δ.Σ. του Συμβουλίου Περιοχής ότι είναι απαραί¬ 
τητο στην καλύτερη διεκπεραίωση των λειτουργιών του. 

8. Η διανομή των πρακτικών του Δ.Σ. μετά την καθαρο- 
γραφή τους στους ΟΤΑ μέλη του Σ.Π. 

2. Διοικητικές Αρμοδιότητες 

1. Η παρακολούθηση και εφαρμογή όλων των νόμων και 
διαταγμάτων που αφορούν το πόσης φύσεως προσωπικό του 
Συμβουλίου Περιοχής και η άσκηση των αρμοδιοτήτων που 
απορρέουν από τον Κώδικα Κατάστασης Δημοτικών και Κοι¬ 


νοτικών Υπαλλήλων (Ν. 1188/81), όπως αυτός τροποποιή¬ 
θηκε από τους Ν. 2218/94, 2240/94, 2307/95 κλπ. 

2. Η τήρηση του Μητρώου, Ευρετηρίου και Ατομικών Φα¬ 
κέλλων του μόνιμου και με σχέση εργασίας Ι.Δ. αορίστου χρό¬ 
νου και σύμβασης έργου προσωπικού. 

3. Η σύνταξη και η θεώρηση των πόσης φύσεως μισθοδοτι- 
κών στοιχείων όλου του προσωπικού και η προώθηση για την 
σύνταξη των μισθοδοτικών καταστάσεων. 

4. Η τήρηση των πειθαρχικών διαδικασιών. 

5. Η προώθηση κάθε υπόθεσης που έχει σχέση με την χο- 
ρήγηση της σύνταξης, των παροχών στο οικείο Ταμείο Ασφά¬ 
λισης και με την αναγνώριση και εξαγορά της προϋπηρεσίας 
των υπαλλήλων του Συμβουλίου Περιοχής που συνταξιοδο- 
τούνται, καθώς και κάθε υπόθεσής που έχει σχέση με τη συ- 
νταξιοδότηση του Ι.Δ. προσωπικού και με την καταβολή της 
προβλεπόμενης από τον νόμο αποζημίωσης. 

6.0 έλεγχος και η παρακολούθηση της τήρησης του κανο¬ 
νικού ωραρίου εργασίας. 

7. Η έκδοση ή η κοινοποίηση εγκυκλίων που αφορούν την 
υπηρεσιακή κατάσταση του προσωπικού και η ενημέρωσή 
του για τα προγράμματα επιμόρφωσής του. 

8. Η ορθολογική κατανομή του προσωπικού ώστε να λει¬ 
τουργούν εύρυθμα οι Υπηρεσίες του Συμβουλίου Περιοχής. 

9. Οι εισηγήσεις στον Πρόεδρο του Συμβουλίου Περιοχής 
για την συγκρότηση των αναγκαίων επιτροπών και ομάδων ερ¬ 
γασίας καθώς και για τα προσωπικά αιτήματα των υπαλλήλων. 

10. Η ευθύνη και η επίβλεψη για την σωστή μηχανογρά¬ 
φηση - μηχανοργάνωση όλων των υπηρεσιών του Συμβουλίου 
Περιοχής. 

11. Η συγκέντρωση - αρχειοθέτηση όλων των σχετικών Νό¬ 
μων και διαταγμάτων, εγκυκλίων, αποφάσεων, υλικών, περιο¬ 
δικών και βιβλίων που αφορούν την συνολική λειτουργία του 
Σ.Π. και την Αυτοδιοίκηση αναλυτικότερκι. 

12. Η οργανωτική - διοικητική υποστήριξη ΟΤΑ μελών του 
Σ.Π. εφ’ όσον κρίνεται αναγκαίο και ζητηθεί. 

α3. Οικονομικές Αρμοδιότητες 

1. Η κατάρτιση σε συνεργασία με τις αρμόδιες Υπηρεσίες 
του Συμβουλίου Περιοχής του προϋπολογισμού εσόδων - 
εξόδων και η εμπρόθεσμη υποβολή του στα αρμόδια όργανα. 
Η συγκέντρωση και η ένταξη στο μηχανογραφικό σύστημα 
όλων των στοιχείων του προϋπολογισμού. 

2. Ο προγραμματισμός και η παρακολούθηση της πορείας 
εκτέλεσης του προϋπολογισμού εσόδων - εξόδων. 

3. Η υποβολή εισήγησης για την αναμόρφωσή του, την εγ¬ 
γραφή νέων εσόδων, την χορήγηση συμπληρωματικών πιστώ¬ 
σεων, την ορθή κατανομή των πιστώσεων και την απορρό¬ 
φηση των δαπανών για την εκτέλεση των έργων, των προμη¬ 
θειών καθώς και την κίνηση του χρέους και της περιουσίας 
γενικά. 

4. Η λειτουργία Ειδικής Ταμειακής Υπηρεσίας (παρ. 13 άρ¬ 
θρο 48, Ν. 2218/94). 

5. Η σύνταξη των ετήσιων σχεδίων οικονομικών απολογι¬ 
σμών του Σ.Π. και η τήρηση αρχείου ετήσιων απολογισμών 
Εσόδων - Εξόδων του Συμβουλίου Περιοχής σύμφωνα με τα 
απολογιστικά στοιχεία που συντάσσει το Ταμείο. 

6. Η διεξαγωγή της διαδικασίας και προμήθεια πόσης φύ¬ 
σεως υλικού και εξοπλισμού, εκτός του υλικού των έργων, που 
είναι απαραίτητο για πς ανάγκες του Συμβουλίου Περιοχής και 
την κοινή εξυπηρέτηση των ΟΤΑ μελών και κατοίκων, βάσει των 
σχεπκών νόμων και διατάξεων που ισχύουν προσπαθώντας να 
επιτυγχάνεται η συμφερότερη τιμή με την παρακολούθηση της 
ποιότητας και της εξέλιξης των τιμών στην αγορά. 

7. Η μέριμνα για την έκδοση των σχετικών εντολών προμη¬ 
θειών, η σύνταξη των πρωτοκόλλων παραλαβής πάσης φύ¬ 
σεως υλικού των έργων και η υπογραφή από τις αντίστοιχες 
επιτροπές παραλαβής. 

8. Η φύλαξη του υλικού στην αποθήκη του Συμβουλίου Πε¬ 
ριοχής και η καταχώρησή του στα οικεία βιβλία αποθήκης. 

9. Η σύνταξη συμβάσεων με τους προμηθευτές. 

10. Η μέριμνα για την κοινοποίησή τους στους αρμόδιους 
και η παρακολούθηση της τήρησης των όρων των συμβάσεων 
για την παράδοση των υΜκών μέσα στις οριζόμενες προθε¬ 
σμίες και η επιβολή ποινικής ρήτρας σε περίπτωση εκπροθέ¬ 
σμων παραδόσεων, όπως καθορίζεται στις συμβάσεις ή στις 
διακηρύξεις. 

11. Η παραλαβή των εγγυητικών επιστολών από τους προ¬ 
μηθευτές και η μέριμνα για την επανάληψη δημοπρασίας 
όταν η πρώτη αποβεί άκαρπη. 

12. Η τήρηση των προβλεπόμενων από το νόμο λογιστικών 
βιβλίων εξόδων. 

13. Η κατάρτιση των μηνιαίων και ετήσιων λογαριασμών της 
διαχείρησης των εξόδων. 

14. Η σύνταξη των ανάλογων στατιστικών πινάκων που υπο¬ 
βάλλονται στις Δημόσιες Υπηρεσίες. 

15. Η συγκέντρωση των στοιχείων που απαιτούνται για τον 
ετήσιο απολογισμό των εξόδων και η κατάρτιση του απολογι¬ 
σμού τους. 

16. Ο έλεγχος των εκδοθέντων και διαβιβασθέντων στο 
Ταμείο ενταλμάτων και η πληρωμή βάσει αυτών των δικαιού¬ 
χων σύμφωνα με τις οικείες διατάξεις περί λογιστικού των 
Ο.Τ.Α.. 

17. Η φροντίδα για την υπογραφή των χρηματικών ενταλμά¬ 
των από τον Πρόεδρο, η καταχώρησή τους στο μηχανογρα¬ 
φικό σύστημα και η αρχειοθέτησή τους. 

18. Ο συσχετισμός κάθε δαπάνης με τυχόν προηγούμενη 
όμοια και η παρακολούθηση της ύπαρξης σχετικής πίστωσης 
για την δυνατότητα έκδοσης χρηματικού εντάλματος πληρω¬ 
μής· 

19. Η παρακολούθηση των εγκεκριμένων δανείων του Συμ¬ 
βουλίου Περιοχής και η ενημέρωση του Ταμείου του. 

20. Η παρακολούθηση της μισθοδοτικής κατάστασης όλων 
των εργαζομένων στο Συμβούλιο Περιοχής, η σύνταξη των μι- 
σθοδοτικών καταστάσεων και η έκδοση των σχετικών βεβαιώ¬ 
σεων και πιστοποιητικών. 

21. Η μέριμνα της απόδοσης των υπέρ τρίτων κρατήσεων 
και η τήρηση όλων των απαραίτητων βιβλίων. 

22. Η τήρηση από τον νόμο όλων των προβλεπόμενων βι¬ 
βλίων εσόδων. 

23. Ο έλεγχος των χρηματικών τίτλων που διαβιβάζονται 
στο Ταμείο από τις αρμόδιες Υπηρεσίες και η έκδοση των 
αποδεικτικών παραλαβής των εισπρακτέων εσόδων. 

24. Η έκδοση γραμματειών είσπραξης των διαφόρων εσό¬ 
δων. 

25. Η επιμέλεια της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

26. Η επιμέλεια της κοινοποίησης των ατομικών ή γενικών 
προσκλήσεων προς τους οφειλέτες. 

27. Η εγγραφή της πίστωσης των πληρωσάντων οφειλετών 
στους οικείους χρηματικούς καταλόγους και η βεβαίωση της 
ενέργειας αυτής στον καθένα από τα οικεία αποσπάσματα 
των καταλόγων. 

28. Η εκκαθάριση των οφειλών των δημοτών και η εισήγηση 
όπου απαιτείται της λήψης αναγκαστικών μέτρων είσπραξης 
με την τήρηση παράλληλα των σχετικών βιβλίων κατασχέ¬ 
σεων. 

29. Ο έλεγχος των διπλότυπων εισπράξεων πριν από κάθε 
χρηματική κατάθεση εκ μέρους των εισπρακτόρων και η πα¬ 
ραλαβή των εισπράξεων. 

30. Η διαχείρηση και παρακολούθηση της διακίνησης των 
διαφόρων ειδών - υλικών και η τήρηση των ανάλογων βιβλίων. 

31. Η προώθηση στο Γενικό Χημείο του Κράτους για έλεγχο 
και αξιολόγηση όλων των ειδών για τα οποία υπάρχουν ειδικοί 


όροι στις συμβάσεις. 

32. Η διεξαγωγή δημοπρασιών ή πρόχειρων διαγωνισμών 
σύμφωνα με την προβλεπόμενη νομοθεσία. 

33. Η συγκέντρωση στατιστικών στοιχείων για τα οικονο¬ 
μικά και άλλα ζητήματα που αφορούν τις υπηρεσίες του Συμ¬ 
βουλίου Περιοχής και η παροχή των στοιχείων και των πληρο¬ 
φοριών σ’ αυτές. 

Αρθρο 3 

β. Τμήμα Μελετών - Προγραμματισμού και Τεχνικών Έρ¬ 
γων 

Στις αρμοδιότητες του Τμήματος ανήκουν η εκπόνηση με¬ 
λετών, σχεδίων και η υλοποίηση προγραμμάτων και έργων για 
την κοινωνική, πολιτιστική και τουριστική ανάπτυξη της περιο¬ 
χής του Συμβουλίου και για την κοινή εξυπηρέτηση των ΟΤΑ 
του Σ.Π. και των κατοίκων της περιοχής. Ανήκουν επίσης: 

- Η διαχείρηση χρηματοδοτικών πόρων από προγράμματα 
της Ευρωπαϊκής Ένωσης και των Δημοσίων Επενδύσεων. 

- Η μελέτη, εκτέλεση και η παρακολούθηση τοπικών έργων 
υποδομής και ανάπτυξης διαδημοτικής - διακοινοτικής σημα¬ 
σίας. 

- Η λήψη μέτρων σχετικών με την ρύθμιση του πολεοδομι- 
κού σχεδιασμού και θεμάτων προστασίας περιβάλλοντος και 
φυσικών πόρων. 

Αναλυτικότερα οι αρμοδιότητες του τμήματος είναι: 

1. Η συγκέντρωση, επεξεργασία και τήρηση στατιστικών 
στοιχείων για την οικονομική, κοινωνική και πολιτιστική κατά¬ 
σταση στην περιοχή. 

2. Η τήρηση αρχείου μελετών, ερευνών και έργων που 
έχουν εκτελεστεί στην περιοχή του Σ.Π. 

3. Η διεξαγωγή ερευνών και η κατάρτιση μελετών για την 
διάγνωση των αναγκών της ανάπτυξης και την ιεράρχηση των 
προτεραιοτήτων έργων και μέτρων. 

4. Η κατάρτιση του ετήσιου και μεοοχρόνιου Τοπικού Ανα¬ 
πτυξιακού Προγράμματος της περιοχής του Συμβουλίου. 

5. Ο σχεδιασμός και η υλοποίηση των προγραμμάτων που 
αφορούν την κοινωνική και πολιτιστική ανάπτυξη και βελτί¬ 
ωση της ποιότητας ζωής. 

6. Η συμμετοχή στη διαδικασία κατάρτισης των μεσοχρό- 
νιων Νομαρχιακών Αναπτυξιακών Προγραμμάτων με την δια¬ 
τύπωση των σχετικών προτάσεων. 

7. Η διαχείρηση των χρηματοδοτήσεων από το Πρόγραμμα 
Δημοσίων Επενδύσεων και από τους πόρους των προγραμμά¬ 
των της Ευρωπαϊκής Ένωσης που αφορούν την περιοχή του 
Συμβουλίου. 

8. Η συλλογή - τεκμηρίωση και αξιοποίηση πληροφοριών, ο 
σχεδιασμός ολοκληρωμένων προτάσεων που αφορούν την 
περιοχή του Σ.Π. και η αναζήτηση πόρων χρηματοδότησης για 
την υλοποίηση έργων υποδομής αναπτυξιακών προγραμμά¬ 
των από Εθνικές ή Κοινοτικές πηγές. 

9. Η συνεργασία με τις αρμόδιες υπηρεσίες των Ο.Τ.Α. με¬ 
λών του Συμβουλίου Περιοχής, της Νομαρχιακής Αυτοδιοίκη¬ 
σης, της Γ.Γ. Περιφέρειας, της Περιφερειακής Διεύθυνσης, 
όπου αυτή απαιτείται για την παροχή στοιχείων και πληροφο¬ 
ριών για την υλοποίηση των δραστηριοτήτων του Συμβουλίου 
Περιοχής. 

10. Η πληροφόρηση και υποστήριξη των Ο.Τ.Α. μελών του 
Συμβουλίου Περιοχής για αναπτυξιακά θέματα και προγράμ¬ 
ματα, για την βελτίωση της λειτουργίας τους με σκοπό την κα¬ 
λύτερη εξυπηρέτηση των πολιτών. 

11.0 σχεδιασμός και η εκτέλεση έργων αξιοποίησης των 
πλουτοπαραγωγικών πόρων διακοινοτικής ή διαδημοτικής 
σημασίας. 

12. Η υλοποίηση του πολεοδομικού σχεδιασμού στα πλαί¬ 
σια των εκγκεκριμένων Ζωνών Οικιστικού Ελέγχου (Ζ.Ο.Ε.) ή 
των Ειδικών Χωροταξικών Μελετών και η τήρηση των δεδομέ¬ 
νων του Κτηματολογίου της περιοχής τους, όπως αυτά προ- 

κύπτουν από το συνολικό σχεδιασμό και την ολοκληρωμένη 
διαχεΐρηση του Εθνικού Κτηματολογίου. 

13. Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής, κοινωνικού 
εξοπλισμού και πολιτιστικής υποδομής. 

14. Η επιμέλεια συντήρησης και βελτίωσης των Σχολικών 
κτιρίων της Επαρχίας. 

15. Η μέριμνα για την προστασία του περιβάλλοντος σε θέ¬ 
ματα διακοινοτικής ή διαδημοτικής σημασίας. Η τήρηση στοι¬ 
χείων περιβαλλοντικής κατάστασης της περιοχής. 

16. Η συμμετοχή στον σχεδιασμό και στήν υλοποίηση πα¬ 
ραγωγικών δρατηριοτήτων στην περιοχή. Η μέριμνα για την 
δημιουργία νέων θέσεων εργασίας. 

17. Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. μέλη του Συμβουλίου Περιοχής (π.χ. Κατάρ¬ 
τιση μελετών). 

18. Κάθε άλλη σχετική αρμοδιότητα που ήθελε ανατεθεί 
από την Νομαρχιακή Αυτοδιοίκηση, Δημόσιους Φορείς και 
Ν.Π.Δ.Δ. 

19. Το Συμβούλιο Περιοχής δεν ασκεί τις αρμοδιότητες 4, 
6, 7, 8 για την εδαφική περιφέρεια Δήμου ή Κοινότητας μέ¬ 
λους του, με πληθυομό μεγαλύτερο από 5.000 κατοίκους, 
εκτός εάν του τις αναθέσει με απόφασή του το Συμβούλιο του 
Δήμου ή της Κοινότητας. Σε εξαιρετικές περιπτώσεις εφαρ¬ 
μογής ειδικών αναπτυξιακών προγραμμάτων, μπορεί με κοινή 
απόφαση των Υπουργών Εθνικής Οικονομίας και Εσωτερικών 
να μειωθεί το όριο των 5.000 κατοίκων σε 3.000 κατοίκους 
και ειδικά για νησιώτικες περιοχές σε 2.000 κατοίκους. 

Αρθρο 4 

γ. Τμήμα Παροχής Υπηρεσιών και Ανάπτυξης 

Στην αρμοδιότητα του Τμήματος ανήκει κάθε παροχή υπη¬ 
ρεσίας (και μέσω της ανάθεσης αρμοδιοτήτων από τους 
Ο.Τ.Α. μέλη του Συμβουλίου Περιοχής, την Νομαρχιακή Αυ¬ 
τοδιοίκησή, Δημόσισυς Φορείς και Ν.Π.Δ.Δ.), που αποβλέπει 
αναβάθμισή της ποιότητας ζωής των κατοίκων. Αναλυτικό¬ 
τερα οι υπηρεσίες τέτοιου είδους είναι οι εξής; 

1. Υπήρεσία Περιβάλλοντος, ή οποία θα έχει την επιμέλεια: 

ί. Της καθαριότητας των οδών και πλατειών των Ο.Τ.Α. με¬ 
λών του Συμβουλίου Περιοχής και γενικά όλων των κοινόχρη¬ 
στων χώρων, καθώς και την περισυλλογή και αποκομιδή των 
απορριμάτων των οικιών και καταστημάτων, σύμφωνα με το 
σχετικό πρόγραμμα του Συμβουλίου Περιοχής. 

ϋ. Της τοποθέτησης όπου είναι αναγκαίο μηχανικών κάδων 
απορριμάτων. 

ίϋ. Της λειτουργίας όλων των μηχανημάτων με το κατάλληλο 
προσωπικό για την εφαρμογή του Προγράμματος αποκομιδής 
των απορριμάτων, καθώς και της συντήρησής τους. 

ίν. Της λειτουργίας των χώρων της υγειονομικής ταφής. 

V. Της διαχείρησης βιολογικών καθαρισμών. 

νί. Της δημιουργίας, συντήρησης και καθαριότητας των χώ¬ 
ρων πρασίνου, κήπων και δενδροστοιχιών. 

2. Υπηρεσία Ύδρευσης - Άρδευσης, η οποία θα μεριμνά; 

ϊ. Την συντήρηση, επισκευή και καλή λειτουργία των δι¬ 
κτύων ύδρευσης και άρδευσης των ΟΤΑ μελών του Σ.Π. (εσω¬ 
τερικών και εξωτερικών), των αντλιοστασίων, δεξαμενών και 
λοιπών εγκαταστάσεων. 

ϋ. Για την συνεχή υδροδότηση όλων των σημείων των 
Ο.Τ.Α. μελών του Συμβουλίου Περιοχής καθόλο το 24ωρο, 
καθώς και η κανονική και ανελλιπής χλωρίωση του παρεχομέ- 
νου από τα αντλιοστάσια νερού, βάσει οδηγιών των αρμοδίων 
υπηρεσιών. 

ίϋ. Την καθαριότητα των δεξαμενών των αντλιοστασίων και 
των χώρων γύρκο από αυτά προς αποφυγή μόλυνσης των νε¬ 
ρών. 

ίν. Τη γρήγορη επισκευή βλαβών στα κεντρικά δίκτυα, κα¬ 
θώς και στις ιδιωτικές περιοχές, εφόσον οι υδρολήπτες ειδο¬ 


ποιούμενοι εγγράφως από τήν υπηρεσία του Συμβουλίου Πε¬ 
ριοχής αμελήσουν να επισκευάσουν τις βλάβες αυτών. 

V. Τον συνεχή έλεγχο της λειτουργίας των υδρομέτρων των 
υδροληπτών και την λήψη της ένδειξης αυτών κατά διαστή¬ 
ματα που ορίζονται από το Κοινοτικό Συμβούλιο. 

3. Υπηρεσία Ανάπτυξης 

ί. Η ενημέρωση των πολιτών για τα δικαιώματά τους και τις 
ενέργειες που απαιτούνται για την διεκπεραίωση των υποθέ- 
σεών τους. 

ίί. Η παροχή στους πολίτες των απαραίτητων πληροφορια¬ 
κών στοιχείων και των διαθέσιμων εντύπων που έχουν θέση 
στη διάθεση του Τμήματος οι Δημόσιες Υπηρεσίες και οι 
Ο.Τ.Α. μέλη του Συμβουλίου περιοχής. 

ϋί Η παροχή κατευθύνσεων στους πολίτες στη διεκπεραί¬ 
ωση των υποθέσεών τους και η παροχή συμβουλών για την 
καλύτερη αντιμετώπιση των προβλημάτων τους. 

ίν. Η οργάνωση της επικοινωνίας των πολιτών με τις Υπηρε¬ 
σίες του Συμβουλίου Περιοχής. 

V. Η αποδοχή υποδείξεων και προτάσεων για αλλαγές, από 
τις συγκροτημένες προς τούτο Επιτροπές που συμβάλλουν 
στη βελτίωση της λειτουργίας του Συμβουλίου Περιοχής και 
στη λήψη μέτρων στα πλαίσια της γενικότερης προσπάθειας 
σχεδιασμού για την ανάπτυξη. 

νϊ.Η επιστημονική στήριξη κα η παροχή συμβουλευτικών 
υπηρεσιών γεωπονίας στους αγρότες της περιοχής του Συμ¬ 
βουλίου Περιοχής. 

νϋ. Η παροχή συμβουλευτικών υπηρεσιών κτηνιατρικής και 
η καθοδήγηση των κτηνοτρόφων της περιοχής του Συμβου¬ 
λίου Περιοχής από πλευράς υγείας των ζώων και δημόσιας 
υγείας. 

νίϋ. Η παροχή συμβουλευτικών κοινωνικών υπηρεσιών 
στους κατοίκους της περιοχής και η μέριμνα για τον σχεδια- 
σμό και υλοποίηση προγραμμάτων κοινωνικής ενημέρωσης 
και στήριξης διακοινοτικού επιπέδου. 

ίχ. Η παροχή υπηρεσιών που αφορούν την χορήγηση αδειών 
λειτουργίας καταστημάτων. 

4. Λοιπές υπηρεσίες, όπως: 

ί. Η μέριμνα για την συντήρηση των αυτοκινήτων, μηχανη¬ 
μάτων και λοιπού εξοπλισμού των υπηρεσιών του Σ.Π. 

ϋ. Οι υπηρεσίες που αφορούν στην αστική και δημοτική κα¬ 
τάσταση των πολιτών, στα πλαίσια των αρμοδιοτήτων του Σ.Π. 

ίίί. Η μεταφορά μαθητών και κατοίκων με σχολικά λεωφο¬ 
ρεία (ιδιόκτητα ή μισθωμένα). 

ίν. Η διοργάνωση πολιτιστικών, αθλητικών και άλλων εκδη¬ 
λώσεων. 

Άρθρο 5 

Με απόφαση του Διοικητικού Συμβουλίου του Σ.Π. ψηφίζε¬ 
ται ο κανονισμός λειτουργίας κάθε υπηρεσίας του προηγού¬ 
μενου άρθρου. 

Άρθρο 6 

Με απόφαση του Διοικητικού Συμβουλίου του Σ.Π. καθορί¬ 
ζεται ο τρόπος επιβολής, βεβαίωσης και είσπραξης του τέ¬ 
λους καθαριότητας για την κάλυψη των λειτουργικών δαπα¬ 
νών της υπηρεσίας καθαριότητας. 

Άρθρο 7 

Κάθε είδους εξοπλισμός που ανήκει στους ΟΤΑ μέλη του 
Συμβουλίου Περιοχής, κατά την έναρξη ισχύος του κανονι- 
ομού λειτουργίας της υπηρεσίας καθαριότητας, περιέρχεται 
στο Σ.Π. έπειτα από απόφαση των Δημοτικών ή Κοινοτικών 
Συμβουλίων των ΟΤΑ. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ-ΔΙΑΡΘΡΩΣΗ ΘΕΣΕΩΝ 
ΤΜΗΜΑ Α' 

ΜΟΝΙΜΟ ΠΡΟΣΩΠΙΚΟ 

ΚΕΦΑΛΑΙΟ Α’ 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Αρθρο 8 

Διάκριση θέσεων και κατηγορίες 
Το μόνιμο προσωπικό του Συμβουλίου περιοχής υπάγεται 
στις διατάξεις του πρώτου μέρους του Ν. 1188/81 «περί κυ- 
ρώσεως του κωδικός περί καταστάσεως προσωπικού οργανι¬ 
σμών τοπικής αυτοδιοίκησης». 

Οι θέσεις των μονίμων υπαλλήλων του Συμβουλίου Περιο¬ 
χής διακρίνονται σε κατηγορίες ως εξής: 
α. ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 
β. ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 
γ. ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 
δ. ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ). 

Αρθρο 9 

Εισαγωγικός και Καταληκτικός Βαθμός 

1. Εισαγωγικός βαθμός των υπαλλήλων των κλάδων Πανε¬ 
πιστημιακής, Τεχνολογικής και Δευτεροβάθμιας Εκπαίδευ¬ 
σης είναι ο βαθμός Δ' και καταληκτικός ο βαθμός Α’. 

2. Εισαγωγικός βαθμός των υπαλλήλων των κλάδων Υπο¬ 
χρεωτικής Εκπαίδευσης είναι ο Βαθμός Ε' και ο καταληκτικός 
βαθμός Β'. 

ΚΕΦΑΛΑΙΟ Β' 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ ΚΑΙ ΠΡΟΣΟΝΤΑ ΔΙΟΡΙ¬ 
ΣΜΟΥ. 

Αρθρο 10 

Η οργανική σύνθεση και η διαβάθμιση των θέσεων του τα¬ 
κτικού προσωπικού, κατά κατηγορίες και κλάδους όπως προ- 
βλέπεται στα Π.Δ. 37α/87 και 22/90, ορίζεται ως εξής: 

1. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
1.1. ΚΑΤΗΓΟΡΙΑ ΠΕ 
Κλάδος ΠΕΙ Διοικητικού 

ή 1 θέση 

1.2 ΚΑΤΗΓΟΡΙΑ ΤΕ 
Κλάδος ΤΕ17 Διοικητικού Λογιστικού 


1.3 ΚΑΤΗΓΟΡΙΑ ΔΕ 

Κλάδος ΔΕΙ Διοικητικού 2 θέοεις 

2. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

2.1 ΚΑΤΗΓΟΡΙΑ ΠΕ 

Κλάδος ΠΕ3 Πολιτικών Μηχανικών 1 θέση 

2.2 ΚΑΤΗΓΟΡΙΑ ΤΕ 

Κλάδος ΤΕ3 Τεχνολόγων Πολιτικών 1 θέση 

Μηχ/κών 

Κλάδος ΤΕ13 Τεχνολόγων Γεωπονίας 1 θέση 

2.3 ΚΑΤΗΓΟΡΙΑ ΔΕ 

Κλάδος ΔΕ5 Δομικών Έργων 1 θέση 

Κλάδος ΔΕ28 Χειριστών μηχ/των έργων 1 θέση 
Κλάδος ΔΕ29 Οδηγών Αυτοκινήτων 2 θέσεις 

2.4 ΚΑΤΗΓΟΡΙΑ ΥΕ 


Κλάδος ΥΕ16 Εργατών Καθαριότητας, (για 
εργασίες καθαρισμού εοωτερικών και εξω¬ 
τερικών χώρων, επιμέλειας κήπων, δεν- 
δροστοιχιών, υδρονομείς, καταμετρητές 
υδρομέτρων και άλλες βοηθητικές εργα¬ 
σίες) 3 θέσεις 

3. ΛΟΙΠΕΣ ΘΕΣΕΙΣ ΠΡΟΣΩΠΙΚΟΥ 

3.3 ΚΑΤΗΓΟΡΙΑ ΔΕ 

Κλάδος ΔΕ36 Ασφάλειας (Δημοτικής Αστ.) 2 θέσεις 
ΤΜΗΜΑ Β’ 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. 
ΑΟΡΙΣΤΟΥ ΧΡΟΝΟΥ 

ΑΡΘΡΟ 11 

θέσεις του προσωπικού με σχέση εργασίας αορίστου χρό¬ 
νου: 

3. ΛΟΙΠΕΣ ΘΕΣΕΙΣ ΠΡΟΣΩΠΙΚΟΥ 


3.1 ΚΑΤΗΓΟΡΙΑ ΠΕ 

Κλάδος ΠΕΙ 4 Δασολόγος 1 θέση 

Κλάδος ΠΕΙ 5 Κτηνίατρος 1 θέση 

3.3 ΚΑΤΗΓΟΡΙΑ ΔΕ 

Κλάδος ΔΕ6 Σχεδιάστρια 1 θέση 

2.4 ΚΑΤΗΓΟΡΙΑ ΥΕ 

Κλάδος ΥΕ16 Εργατών Καθαριότητας 1 θέση 


ΤΜΗΜΑ Γ' 


ΚΑΤΑΝΟΜΗ ΘΕΣΕΩΝ 

Α) Κατανομή θέσεων Μονίμου προσωπικού μεταξύ των Υπηρεοιών του Συμβουλίου Περιοχής. 

Αρθρο 12 

Διάρθρωση Προσωπικού κατά κλάδο και ειδικότητα 


ΚΛΑΔΟΣ 

ΕΙΔΙΚΟΤΗΤΑ 

ΣΥΝΟΛΟ 

ΤΜΗΜΑ ΜΕΛΕΤΩΝ 

ΤΜΗΜΑ 

ΤΜΗΜΑ 



ΘΕΣΕΩΝ 

ΠΡΟΓΡ/ΜΟΥ 

ΠΑΡΟΧΗΣ 

ΔΙΟΙΚ/ΚΟΥ 




& ΤΕΧΝ. ΕΡΓΩΝ 

ΥΠΗΡΕΣΙΩΝ 

ΟΙΚΟΝ/ΚΟΥ 

ΠΕ3 

Πολιτικών Μηχανικών 

1 

1 


1 

ΠΕ1- 

Λογιστικού- 

1 



ΤΕ17 

Διοικητικού 





ΤΕ3 

Τεχνολόγων 

Πολιτικών Μηχ. 

1 

1 



ΤΕ13 

Τεχνολόγων 

Γ εωπονίας 

1 

1 



ΔΕΙ 

Διοικητικού 

2 


2 


ΔΕ5 

Δομικών Έργων 

1 

1 



ΔΕ28 

Χειριστών 

Μηχ/των έργων 

1 


1 


ΔΕ29 

Οδηγών 

2 


2 


ΔΕ36 

Ασφαλείας 

(Δημοτικής 

Αστυνομίας) 

2 


2 

ΥΕ16 Εργατών 

καθαριότητας, 3 3 

κήπων & γενικών 

καθηκόντων 

ΣΥΝΟΛΟ 15 4 8 3 

Β) Κατανομή θέσεων Μερικής Απασχόλησης προσωπικού μεταξύ των Υπηρεσιών του Συμβουλίου Περιοχής. 

Διάρθρωση Προσωπικού κατά κλάδο και ειδικότητα 


ΚΛΑΔΟΣ 

ΕΙΔΙΚΟΤΗΤΑ 

ΣΥΝΟΛΟ 

ΤΜΗΜΑ ΜΕΛΕΤΩΝ 

ΤΜΗΜΑ 

ΤΜΗΜΑ 



ΘΕΣΕΩΝ 

ΠΡΟΓΡ/ΜΟΥ 

ΠΑΡΟΧΗΣ 

ΔΙΟΙΚ/ΚΟΥ 




& ΤΕΧΝ. ΕΡΓΩΝ 

ΥΠΗΡΕΣΙΩΝ 

ΟΙΚΟΝ/ΚΟΥ 

ΠΕΙ 4 

Δασολόγος 

1 

1 



ΠΕ15 

Κτηνίατρος 

1 

1 



ΔΕ6 

Σχεδιάστρια 

1 

1 



ΥΕ16 

Εργατών 

1 


1 



Καθαριότητας 

ΣΥΝΟΛΟ 4 

ΤΜΗΜΑ Λ’ 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ- 
ΚΑΘΗΚΟΝΤΑ ΠΡΟΣΩΠΙΚΟΥ 

Αρθρο 13 

Σε κάθε οργανική μονάδα επιπέδου Διεύθυνσης, Τμήματος 
του Συμβουλίου Περιοχής της 2ης Εδαφικής Περιφέρειας Ν. 
Λασιθίου τοποθετούνται προϊστάμενοι υπάλληλοι των κλάδων 
ΠΕ, ΤΕ, ΔΕ ως ακολούθως; 

Άρθρο 14 

Διεύθυνση Υπηρεσίας Συμβουλίου Περιοχής 

1. Ο Προϊστάμενος της Διευθύνσεως της Υπηρεσίας του 
Συμβουλίου Περιοχής επιλέγεται από τους υπαλλήλους που 
έχουν βαθμό Α’ και τουλάχιστον τετραετή υπηρεσία στον 
βαθμό αυτό και ελλείψει αυτών επιλέγονται υπάλληλοι με τον 
περισσότερο χρόνο στον Α' βαθμό. Αν δεν υπάρχουν ή δεν 
επαρκούν υπάλληλοι βαθμού Α', Προϊστάμενος Διευθύνσεως 
επιλέγεται από υπαλλήλους βαθμού Β’. 

2. Τα καθήκοντα του Προϊσταμένου της Διευθύνσεως της 
Υπηρεσίας του Σ.Π. είναι: 

* Προΐσταται των Τμημάτων και Γραφείων που υπάγονται 
στην αρμοδιότητά του. 

* Παρακολουθεί, εποπτεύει και ελέγχει την παρουσία, την 
πειθαρχία, την υπηρεσιακή απόδοση των υπαλλήλων, την τή¬ 
ρηση των νόμων, διαταγμάτων, αποφάσεων κ.λπ., που αφο¬ 
ρούν το Συμβούλιο Περιοχής και τους καθοδηγεί κατά την 
εκτέλεση των υπηρεσιακών τους καθηκόντων. 

* Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των Τμημάτων και με 
την συνεργασία των Προϊσταμένων. 

* Μπορεί ν’ απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε τμήμα. 

* Ενημερώνεται για όλη την εισερχόμενη αλληλογραφία 
που αφορά τη Διεύθυνση, χαρακτηρί^ι και κατανέμει αυτή 
σύμφωνα με τις αρμοδιότητες των Τμημάτων ή Γραφείων και 
δίνει τις αναγκαίες οδηγίες στους Προϊσταμένους για τις 
ενέργειες που πρέπει να γίνουν. 

* Υπογράφει τις αποφάσεις ύστερα από εξουαιοδότηση του 
Προέδρου και τα υπηρεσιακά έγγραφα. 

* θεωρεί με την μονογραφή του και υποβάλλει όλα τα έγ¬ 
γραφα που συντάσσονται από τα Τμήματα και Γραφεία της 
Διεύθυνσης για έγκριση και υπογραφή από τον Πρόεδρο ή τον 
νόμιμο αναπληρωτή του, καθιστάμενος έτσι συνυπεύθυνος 
για την νομιμότητα της ενέργειας. 

* θεωρεί τη βεβαίωση εργασίας του προσωπικού που υπη- 

ρετεί στη Διεύθυνση. 

* Εισηγείται τα θέματα της αρμοδιότητας του στον Πρόε¬ 
δρο, υπογράφοντας τις αχετικές εισηγήσεις. 

* Παρίσταται (άνευ ψήφου) εφόσον οι υπηρεσιακές ανά¬ 
γκες το απαιτούν στις συνεδριάσεις των συλλογικών οργάνων 
του Συμβουλίου Περιοχής και αναπτύσσει τις απόψεις του 
πάνω στα διάφορα υπηρεσιακά θέματα. 

* Συντάσσει τις ετήσιες εκθέσεις αξιολόγησης για τους 
υπαγόμενους σ’ αυτόν Προϊσταμένους Τμημάτων και διατυ¬ 
πώνει την γνώμη του σε δεύτερο βαθμό στις υπηρεσιακές εκ¬ 
θέσεις των υπολοίπων υπαλλήλων οι οποίες συντάσσονται 
από τους Προϊσταμένους των υπηρεσιακών μονάδων. 

* Δέχεται τους πολίτες και παρέχει σ’ αυτούς όσες πληρο¬ 
φορίες επιτρέπεται από τις κείμενες διατάξεις και είναι υπο¬ 
χρεωμένος να βρίσκεται στη θέση του κατά τις ώρες υποδο¬ 
χής του κοινού, για την επίλυση των τυχόν μεταξύ αυτών και 
των υπηρεσιών της Διεύθυνσης διαφορών. 

Άρθρο 15 

Τμήμα Διοικητικής υποστήριξης και οικονομικού 

1. Ο Προϊστάμενος του Τ μήματος Διοικητικής Υποστήριξης 
και Οικονομικού του Συμβουλίου Περιοχής επιλέγεται υπάλ¬ 
ληλος με βαθμό Α'. Αν δεν υπάρχουν ή δεν επαρκούν υπάλλη¬ 
λοι βαθμού Α', επιλέγεται από υπαλλήλους βαθμού Β'. 

2. Τα καθήκοντα του Προϊσταμένου του Τ μήματος Διοικητι¬ 
κής Υποστήριξης και Οικονομικού του Συμβουλίου Περιοχής 
είναι τα εξής: 

* Είναι υπεύθυνος για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που αντίθενται 
στην υπηρεσία που προΐσταται. 

* Φροντίζει για την εφαρμογή των νόμων, διαταγμάτων και 
των αποφάσεων και εγκυκλίων που του κοινοποιούνται, ενη¬ 
μερώνοντας τους υπαλλήλους της υπηρεσίας του, δίνοντας 
παράλληλα τις αναγκαίες επεξηγηματικές οδηγίες για την 
εκτέλεσή τους. 

* Κατανέμει την εργασία στους υπαλλήλους και τους καθο¬ 
δηγεί, ελέγχει δε την τακτική παρουσία, απάϊοση και συνέ- 
πειά τους. 

* Εκτελεί τις εντολές του Διευθυντή, εισηγείται σ’ αυτόν τις 
υποθέσεις της αρμοδιότητάς του, υποβάλλει τις υπηρεσιακές 
εκθέσεις και σημειώματα για την πορεία των εργασιών του 
Τμήματος του καθώς και των υποθέσεων που εκκρεμούν. 

* Συντάσσει τις εκθέσεις αξιολόγησης των υπηρετούντων 
υπαλλήλων, τις οποίες στην συνέχεια υποβάλλει στο Διευθυ¬ 
ντή για περαιτέρω κρίση. 

* Προσυπογράφει την αλληλογραφία της Υπηρεσίας του, 
συντάσσοντας προσωπικά τα σημαντικότερα έγγραφα και κα¬ 
θίσταται υπεύθυνος για την νομιμότητά τους. 

Αρθρο 16 

Τμήμα Μελετών - Προγραμματισμού και Τεχνικών έργων 

1.0 Προϊστάμενος του Τμήματος Μελετών - Προγραμματι¬ 
σμού & Τεχνικών Έργων του Συμβουλίου Περιοχής επιλέγεται 
υπάλληλος με βαθμό Α'. Αν δεν υπάρχουν ή δεν επαρκούν 
υπάλληλοι βαθμού Α', επιλέγεται από υπαλλήλους βαθμού Β'. 

2. Τα καθήκοντα του Προϊσταμένου του Τμήματος Μελε¬ 
τών - Προγραμματισμού και Τεχνικών Έργων του Συμβουλίου 
Περιοχής είναι τα εξής: 

* Είναι υπεύθυνος για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατίθενται 
στην υπηρεσία που προΐοτσται. 

* Φροντίζει για την εφαρμογή των νόμων, διαταγμάτων και 
των αποφάσεων και εγκυκλίων που του κοινοποιούνται, ενη¬ 
μερώνοντας τους υπαλλήλους της υπηρεσίας του, δίνοντας 
παράλληλα τις αναγκαίες επεξηγηματικές οδηγίες για την 
εκτέλεσή τους. 

* Κατανέμει την εργασία στους υπαλλήλους και τους καθο¬ 
δηγεί, ελέγχει δε την τακτική παρουσία, απόδοση και συνέ- 
πειά τους. 

* Εκτελεί τις εντολές του Διευθυντή, εισηγείται σ’ αυτόν τις 
υποθέσεις της αρμοδιότητάς του, υποβάλλει τις υπηρεσιακές 
εκθέσεις και σημειώματα για την πορεία των εργασιών του 
Τμήματός του καθώς και των υποθέσεων που εκκρεμούν. 

* Συντάσσει τις εκθέσεις αξιολόγησης των υπηρετούντων 
υπαλλήλων, τις οποίες στην συνέχεια υποβάλλει στο Διευθυ¬ 
ντή για περαιτέρω κρίση. 

* Προσυπογράφει την αλληλογραφία της Υπηρεσίας του. 
συντάσσοντας προσωπικά τα σημαντικότερα έγγραφα και κα¬ 
θίσταται υπεύθυνος για την νομιμότητά τους. 

Άρθρο 17 

Τμήμα Παροχής Υπηρεσιών και Ανάπτυξης 

1. Ο Προϊστάμενος του Τμήματος Διοικητικής Υποστήριξης 
και Οικονομικού του Συμβουλίου Περιοχής επιλέγεται υπάλ¬ 
ληλος με βαθμό Α’. Αν δεν υπάρχουν ή δεν επαρκούν υπάλλη¬ 
λοι βαθμού Α', επιλέγεται από υπαλλήλους βαθμού Β'. 

2. Τα καθήκοντα του Προϊσταμένου του Τμήματος Παρο¬ 
χής Υπηρεσιών του Συμβουλίου Περιοχής είναι τα εξής: 

* Είναι υπεύθυνος για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που αντίθενται 
στην υπηρεσία που προΐσταται. 

* Φροντίζει για την εφαρμογή των νόμων, διαταγμάτων και 
των αποφάσεων και εγκυκλίων που του κοινοποιούνται, ενη¬ 
μερώνοντας τους υπαλλήλους της υπηρεσίας του, δίνοντας 
παράλληλα τις αναγκαίες επεξηγηματικές οδηγίες για την 
εκτέλεσή τους. 

* Κατανέμει την εργασία στους υπαλλήλους και τους καθο¬ 
δηγεί. ελέγχει δε την τακτική παρουσία, απόδοση και συνέ- 
πειά τους. 

* Εκτελεί τις εντολές του Διευθυντή, εισηγείται σ’ αυτόν τις 
υποθέσεις της αρμοδιότητάς του. υποβάλλει τις υπηρεσιακές 
εκθέσεις και σημειώματα για την πορεία των εργασιών του 
Τμήματός του καθώς και των υποθέσεων που εκκρεμούν. 

* Συντάσσει τις εκθέσεις αξιολόγησης των υπηρετούντων 
υπαλλήλων, τις οποίες στην συνέχεια υποβάλλει στο Διευθυ¬ 
ντή για περαιτέρω κρίση. 

* Προσυπογράφει την αλληλογραφία της Υπηρεσίας του, 
συντάσσοντας προσωπικά τα σημαντικότερα έγγραφα και κα¬ 
θίσταται υπεύθυνος για την νομιμότητά τους. 

Άρθρο 18 

Προσωπικό Συμβουλίου Περιοχής 

1. Τα καθήκοντα του προσωπικού του Συμβουλίου Περιο¬ 
χής είναι τα εξής: 


ί. Στα πλαίσια των αρμοδιοτήτοιν των Υπηρεσιών που είναι 
τοποθετημένοι οι υπάλληλοι, ανεξάρτητα από την εργασιακή 
τους σχέση, εκτελούν την εργασία που τους έχει ανατεθεί με 
προσοχή, επιμέλεια και ευσυνειδησία, κάτω από τις οδηγίες 
και κατευθύνσεις των προϊσταμένων τους, σύμφωνα με την 
κείμενη νομοθεσία. 

ίί. Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κ.λπ., εί¬ 
ναι υπεύθυνοι για κάθε αδικαιολόγητη απώλεια, φθορά, ή κα¬ 
ταστροφή, κυρίως όταν αυτή οφείλεται σε αμέλεια ή κακή 
χρήση. 

ίϋ. Οι συντάκτες των εγγράφων, αποφάσεων, μελετών και 
αλληλογραφίας το μονογράφουν και είναι υπεύθυνοι για την 
ακρίβεια των πραγματικών περιστατικών και στοιχείων που 
προκύπτουν από τα τηρούμενα στην Υπηρεσία βιβλία, φακέλ- 
λους και άλλα παραστατικά. 

ίν. Αναφέρουν στον προϊστάμενο τους γραπτά ή προφορικά 
για τις υποθέσεις που εκκρεμούν και δεν μπορούν να επιλυ¬ 
θούν άμεσα ή εντός των προθεσμιών που έχουν ταχθεί. 

V. Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφααη του Προέδρου. 

2. Για την κατάταξη υπηρετούντων υπαλλήλων, τις ημέρες 
και ώρες εργασίας, την υπερωριακή απασχόληση των εργαζο¬ 
μένων, τις μετακινήοεις - αποσπάσεις - μετατάξεις, την κατά¬ 
ταξη των υπαλλήλων, τα πειθαρχικά παραπτώματα κ.α. εφαρ¬ 
μόζονται οιV. 2190/94 (άρθρο38), οΝ. 2307/95(άρθρο8), ο 
Ν.2344/95 (άρθρο 19) όπως ισχύουν κάθε φορά. 

Άρθρο 19 

Στο επίπεδο των τμημάτων και μη αυτοτελών γραφείων, ο 
συντονισμός και η συνεργασία των υπαλλήλων του Σ.Π., εξα¬ 
σφαλίζεται και με τακτική ή έκτακτες αυντονιστικές συσκέ¬ 
ψεις και ομάδες εργασίας με αντικείμενο την αλληλοενημέ- 
ρωση, την επισήμανση και αντιμετώπιση προβλημάτων και 
την συνεργασία των υπαλλήλων αε αντικείμενα που απαιτούν 
διαφορετικές ειδικότητες. 

Το προσωπικό του Σ.Π. συνέρχεται επίσης σε τακτικές ή 
έκτακτες ολομέλειες, με πρόσκληση του Προϊσταμένου Διεύ¬ 
θυνσης. με αντικείμενο συζήτησης την ενημέρωση για την 
πορεία του ουνολικού προγραμματισμού και έργου του Σ.Π. 
και με άμεση αντιμετώπιση προβλημάτων. 

Την ευθύνη για τον συντονισμό και την συνεργασία μεταξύ 
τμημάτων, με αυτοτελών γραφείων και την συνεργασία με¬ 
ταξύ υπαλλήλων και οργάνων του Σ.Π. έχει ο Προϊστάμενος 
Διεύθυνσης του Σ.Π. 

Άρθρο 20 

Του Προσωπικού προΐσταται ο Πρόεδρος του Συμβουλίου 
Περιοχής και σε δεύτερο βαθμό ο Προϊστάμενος των Διοικητι¬ 
κών Υπηρεσιών. 

Άρθρο 21 

Η ισχύς του παρόντος οργανισμού εσωτερικής υπηρεσίας 
του Συμβουλίου Περιοχής της 2ης Εδαφικής Περιφέρειας του 
Νομού Λαοιθίου αρχίζει από την δημοσίευσή του στην Εφη¬ 
μερίδα της Κυβερνήσεως. 

Από τις διατάξεις της απόφασης αυτής προκαλείται δαπάνη 
σε βάρος του προϋπολογισμού του Σ.Π. της 2ης Εδαφικής 
Περιφέρειας Νομού Λαοιθίου, το ύψος της οποίας δεν μπορεί 
να προσδιορισθεί. 

Η παρούσα να δημοσιευθεί στην Εφημερίδα της Κυβερνή- 
οεως. 

Άγιος Νικόλαος, 30 Ιουλίου 1996 

Με εντολή Γενικού Γραμματέας Περιφ. Κρήτης 
Ο Αναπληρωτής Περ/κού Διευθυντή 
ΓΕΩΡΓΙΟΣ ΠΟΤΑΜΙΑΝΑΚΗΣ 

